Դերսիմ

Դերսիմ, գյուղաքաղաք (գյուղ) Արևմտյան Հայաստանում, Խարբերդի վիլայեթի Դերսիմի գավառում։ Գտնվում էր Խոզաթ գյուղաքաղաքից 31 կմ արևմուտք, Չմշկածագ քաղաքից 10-11 կմ հարավ-արևելք, փոքրիկ գետակի ձախ ափին։ Հանդիսանում էր գավառի կենտրոն։

Անվան ստուգաբանություն 
Ըստ ավանդության Դերսիմ տեղանունը ծագում է հայ քահանա Տեր Սիմոն անունից, որը թուրքական ներխուժումների շրջանում իբր համոզել է հայ բնակչությանը հավատափոխ լինել՝ ընդունել ալևիություն և դրանով խուսափել կոտորվելուց։

Աշխարհագրություն 
Տարածքը լեռնային էր և անտառապատ։ Ունի ջրառատ տարածություններ։

Պատմություն 
Հնում եղել է հայաբնակ մեծ գյուղաքաղաք։ XIX դարի երկրորդ կեսին սովորական գյուղ էր, որն ուներ հայ և քուրդ բնակչություն։

Պատմամշակութային կառույցներ 
Բնակավայրի տարածքում կան 7 հին եկեղեցիների ավերակներ և ընդարձակ բնակավայրերի մնացորդներ։

Տնտեսություն 
Բնակչության հիմնական զբաղմունքը անասնապահությունն ու երկրագործությունն էր։ Նախկինում նաև զբաղվել են մետաղագործությամբ։

Աղբյուրներ 
 «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
 Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

Տես նաև 
 Խարբերդի նահանգի հայաբնակ բնակավայրեր

Ծանոթագրություններ 

Արևմտյան Հայաստանի գյուղեր